---
# System prepended metadata

title: Alkutilanne
tags: [ICT-toimeksiantoprojekti]

---

# Alkutilanne

Ennen varsinaisen kehitystyön alkua, projektiin liittyvää ennakkotyötä on tapahtunut mm. suunnittelupalaverien muodossa.

Projektin aihe, ja toteutustavat on pääpiirteittäin suunniteltu ja sovittu, ja ensi viikolla on tarkoitus aloittaa varsinainen kehitystyö. Kehitystyö tapahtuu sisäisenä projektina työpaikallani Valamiksella. 
Tarkoitus on, että suoritan koko kehitystyön yksin, mutta minulla on tarvittaessa mahdollista saada neuvoja kuin myös kehitysapua kokeneemmilta kehittäjiltä.

Projektin aiheena on jo olemassa olevan työkalun jatkokehitys. Työkalu on tällä hetkellä komentoriviltä ajettava automaatiotyökalu, jonka tarkoituksena on rakentaa pohja Valamis oppimisympäristöstä asiakkaalle, jolloin alustaa ei tarvitse tehdä joka kerta alusta asti uudelleen.
Tällä hetkellä työkalua käyttää vain ohjelmistokehittäjät, mutta tämän projektin tavoitteena olisi luoda työkalulle graafinen käyttöliittymä, jota pystyisi käyttämään myös ei niin tekniset henkilöt, jotka muutenkin vastaavat asiakkaan ympäristön valmistelusta käyttöön.

Kehitystyö alkaa vielä viimeisellä lyhyellä palaverilla projektiin liittyvien ihmisten kanssa, jossa käydään läpi viimeiset kohdat ja tarkennukset projektityöhön liittyen, joista keskustelin ja sovin opettajan kanssa aiemmin, jotta saan täytettyä kurssin suorittamisen vaatimukset.
Ensimmäisen viikon tavoitteena on saada pystytettyä kehitysympäristö projektia varten, sekä laittaa projektinhallintaan käytettävä Kanban pöytä järjestykseen että kehitystyö voisi alkaa.

#### Käytetty työaika ennen projektin alkua:

![](https://i.imgur.com/0ohogVK.png)

###### tags: `ICT-toimeksiantoprojekti`